Manuskrip Cinta Ayaana

Manuskrip Cinta Ayaana ialah sebuah siri drama televisyen Malaysia 2025 arahan Ayu Habib. Ia dibintangi oleh Zaki Azeman dan Reen Rahim. Siri ini memulakan tayangan perdana di Slot Drama Okey, TV Okey bermula 10 Februari 2025 menggantikan Rona Bosphorus.

Sinopsis
Naara Ayaana yang femenis dan lantang dengan slogan ‘girl power’nya lantaran dibayangi kehidupan silamnya yang mempunyai seorang ayah yang tak berguna, terdesak untuk menulis sebuah novel cinta. Namun kehadiran seorang pelajar intern di Ayaana Publication bernama Ameer Hakimi merubah segalanya.

Sikap Ameer yang lurus bendul dan gemar mengusik, memikat hati Ayaana untuk mempergunakan lelaki itu bagi kepentingan peribadinya. Ameer diupah dengan sejumlah wang yang besar yang tak mampu ditolak oleh lelaki itu untuk menjadi kekasih gelapnya selama sebulan demi menyiapkan sebuah manuskrip novel cinta.

Namun bila tempoh sebulan itu hampir berakhir, Ayaana mula sedar yang hatinya mula terpaut dengan kebaikkan Ameer dan keluarga lelaki itu yang tulus menerimanya.

Mampukah Naara Ayaana memecahkan tembok keegoaannya dan menyatakan perasaannya kepada Ameer sebelum segalanya terlewat?

Pelakon
Pelakon utama
 Reen Rahim sebagai Ayaana
 Zaki Azeman sebagai Ameer
Pelakon pembantu
 Lia Natalia sebagai Noreen
 Meor Mohd sebagai Zailan
 Amanda Misbun sebagai Faridah
 Omar Abdullah sebagai Haji Zaman
 Mustaqim Bahadon sebagai Halim
 Mimi Ernida sebagai Zaiton
 Anita Permatasari sebagai Zarina
 Nadia Kesuma sebagai Janda Melah
 Dottie sebagai Amirah
 Elly Arifin sebagai Myra
 Anne Abdullah sebagai Datin Gee
 Rashdan Baba sebagai Datuk Fauzi
 Raja Azmi sebagai Mak Pah
 Erwin Dawson sebagai Haziq
 Kazar sebagai Haji Fakar
 Ritz Wahid sebagai Datuk Khalid

Rujukan
Kategori:Drama adaptasi novel di Malaysia